b'\n_START_ARTICLE_\nInternational Gold Cup\n_START_PARAGRAPH_\nInternational Gold Cup je bila neprvenstvena dirka Formule 1, ki se je odvijala med letoma 1954 in 1972 na dirkali\xc5\xa1\xc4\x8du Oulton Park v Cheshiru, od tega je dirka petkrat potekala pod pravili Formule 2. Ve\xc4\x8dinoma so na dirki nastopali doma\xc4\x8di dirka\xc4\x8di, tako so med zmagovalci le Britanci in Avstralci z izjemo ene zmage Belgijca Jackyja Ickxa, najuspe\xc5\xa1nej\xc5\xa1i pa je Stirling Moss s petimi zmagami. Najbolj znana dirka je tista iz leta 1961, ko je zadnjo zmago tu dosegel Stirling Moss, znana pa je predvsem, ker je to prva in edina zmaga dirkalnika s pogonom na vsa \xc5\xa1tiri kolesa, Ferguson P99.'